Jabarkan Sebelum bersembunyi dari Anne Frank dalam bahasa melayu

Untuk ulang tahun kelahirannya yang ketiga belas pada 12 Jun 1942, Frank menerima sebuah buku yang telah beliau tunjukkan kepada ayahnya di kedai beberapa hari sebelum itu. Walaupun ia adalah buku autograf, diikat dengan kain berwarna merah dan putih dan dengan kunci kecil di bahagian depan, Frank memutuskan bahawa beliau akan menggunakannya sebagai buku harian, dan mula menulis di dalamnya dengan serta-merta. Dalam kandungan catatannya bertarikh 20 Jun 1942, beliau menyenaraikan banyak sekatan terhadap kehidupan penduduk Yahudi Belanda.

Otto dan Edith Frank merancang untuk bersembunyi dengan anak-anak pada 16 Julai 1942, tetapi ketika Margot menerima notifikasi panggilan dari Zentralstelle für jüdische Auswanderung (Pejabat Pusat untuk Yahudi Emigrasi) pada 5 Julai, memintannya melaporkan untuk relokasi kem kerja, mereka dipaksa untuk menukarkan rancangan tersebut sepuluh hari kemudian. Tidak lama sebelum bersembunyi, Anne memberikan kawan dan jirannya, Toosje Kupers, sebuah buku, set teh, beberapa guli dan kucing keluarga untuk disimpan. Seperti yang dilaporkan Associated Press: "'Saya bimbang tentang guli saya, kerana saya takut mereka mungkin jatuh ke tangan yang salah,' Kupers berkata Anne memberitahunya. 'Bolehkah anda menyimpannya untuk saya sebentar?'"